Guðni Ágústsson , fyrrverandi landbúnaðarráðherra , vill að Ólafur Ragnar Grímsson , fv. forseti Íslands , verði tilnefndur til friðarverðlauna Nóbels fyrir framlag sitt til umhverfismála . Guðni kom inn á þetta í prédikun sinni í Bessastaðakirkju sl. sunnudag en vakin var athygli á þessu í Bændablaðinu sl. fimmtudag . Þegar Ólafur Ragnar var forseti kom hann , ásamt fleirum , á fót samtökunum Arctic Circle með það að markmiði að koma á samtali og samvinnu um norðurslóðir og framtíð þeirra . Ólafur hélt svo áfram að vinna með samtökunum og er stjórnarformaður þeirra í dag . „ Hingað koma í Hörpu yfir 2.000 manns á ári hverju á eina stórbrotnustu ráðstefnu sem haldin er í heiminum um norðurslóðir , “ segir Guðni í umfjöllun um mál þetta í Morgunblaðinu í dag .